
REFERAT DE APROBARE

privind apartenența la domeniul privat al Municipiului Drobeta-Turnu Severin a imobilelor-teren, respectiv: teren în suprafață de 255 mp, situat în Municipiul Drobeta-Turnu Severin, str.I.L.Caragiale, nr.23, județul Mehedinți, teren în suprafață de 251 mp, situat în Municipiul Drobeta-Turnu Severin, str. I.L.Caragiale, nr.21, județul Mehedinți și teren în suprafață de 3.239 mp,  situat în Municipiul  Drobeta-Turnu Severin, Calea Timișoarei, nr.177B, județul Mehedinți

                Având în vedere :

· faptul că de la data înscrierii în inventarul bunurilor care aparțin domeniului privat al Municipiului Drobeta-Turnu Severin, conform Hotărârii Consiliului Local Drobeta-Turnu Severin nr. 21/1999, s-au înregistrat mai multe modificări;

· dispozițiile art. 888 din Legea nr. 287/2009 privind Codul civil conform cărora „înscrierea în cartea funciară se efectuează în baza înscrisului autentic notarial, a hotărârii judecătorești rămase definitivă, a certificatului de moștenitor sau în baza unui alt act emis de autoritățile administrative, în cazurile în care legea prevede aceasta”;

· dispozițiile art. 10 alin. (2) din Legea nr. 7/1996 a cadastrului și a publicității imobiliare conform cărora „documentațiile cadastrale determină suprafața terenurilor și construcțiilor, rezultată din măsurători”;
· dispozițiile art. 24 alin. (1) și (3) din Legea nr. 7/1996 a cadastrului și a publicității imobiliare conform cărora „înscrierile în cartea funciară sunt: intabularea, înscrierea provizorie și notarea” respectiv „dreptul de proprietate și celelalte drepturi reale asupra unui imobil se vor înscrie în cartea funciară pe baza înscrisului autentic notarial sau a certificatului de moștenitor, încheiate de un notar public în funcție în România, a hotărârii judecătorești rămase definitivă și irevocabilă sau pe baza unui act emis de autoritățile administrative, în cazurile în care legea prevede aceasta, prin care s-au constituit ori transmis în mod valabil”;  
· dispozițiile art. 357 din O.U.G nr. 57/05.07.2019 privind Codul administrativ, conform cărora
,, (1) Inventarul bunurilor care alcătuiesc domeniul privat al unităţii administrativ-teritoriale se întocmeşte şi se actualizează de către o comisie special constituită, condusă de autoritatea executivă ori de o altă persoană împuternicită să exercite atribuţiile respective, după caz.
 (2) Comisia prevăzută la alin. (1) se constituie prin dispoziţia autorităţii executive a fiecărei unităţi administrativ-teritoriale. (3) Comisia prevăzută la alin. (1) are obligaţia de a actualiza inventarul bunurilor care alcătuiesc domeniul privat al unităţii administrativ-teritoriale în termen de cel mult 90 de zile de la modificarea regimului juridic al bunurilor respective.(4) Inventarul prevăzut la alin. (1) se aprobă prin hotărâre a autorităţii deliberative a fiecărei unităţi administrativ-teritoriale.”
            În situația de față este vorba despre imobilul-teren categoria curți-construcții, în suprafață de 255 mp, situat în Municipiul Drobeta-Turnu Severin, str. I.L.Caragiale, nr.23, județul Mehedinți-intravilan, cu vecini: N - NC 50262; S - strada I.L.Caragiale; E - NC 62614; V - proprietate particulară(str.I.L.Caragiale, nr.21) conform Planului Topografic întocmit în coordonate Stereografice de către S.C.TOPO SURVEY ADG-CAD SRL, despre imobilul-teren categoria curți-construcții, în suprafață de 251 mp, situat în Municipiul Drobeta-Turnu Severin, str. I.L.Caragiale, nr.21, județul Mehedinți-intravilan, cu vecini: N - proprietate particulară(str. Sadoveanu, nr.18), proprietate particulară; S - strada I.L.Caragiale; E - proprietate particulară(str. I.L.Caragiale, nr.23); V - proprietate particulară(str. I.L.Caragiale, nr.19) conform Planului Topografic întocmit în coordonate Stereografice de către S.C.TOPO SURVEY ADG-CAD SRL și despre imobilul-teren categoria curți-construcții, în suprafață de 3.239 mp, situat în Municipiul Drobeta-Turnu Severin, Calea Timișoarei, nr.177B, județul Mehedinți-intravilan, cu vecini: N - Ogaș; S - Calea Timișoarei; E - NC 62703; V - NC 6920, NC 4810, conform Planului Topografic întocmit în coordonate Stereografice de către S.C.TOPO SURVEY ADG-CAD SRL. În interiorul suprafeței de 3.239 mp, se află un stâlp de înaltă tensiune de 110 kw, activ, amplasat pe un teren proprietatea Statului Român, identificat cu NC 68705.
Precizez că imobilele-teren menționate nu sunt incluse în domeniul public sau în domeniul privat al Municipiului Drobeta-Turnu Severin, neexistând un titlu de proprietate cu privire la acestea și în consecință propun adoptarea unei hotărâri de consiliu local privind apartenența la domeniul privat al Municipiului Drobeta-Turnu Severin a celor trei imobile-teren în discuție.
INIȚIATOR,

PRIMAR

